Harry Callahan
Store norske leksikon,Kunst og estetikk,Fotografi,Internasjonale fotografer og fotokunstnere
Harry Callahan var en amerikansk fotograf. Han arbeidet i en personlig stil, der et ofte forekommende tema er mennesker i utpreget urbane omgivelser.
Mennesker og arkitektoniske flater blir en del av et puslespill, ofte fremhevet ved tonekontraster. Akt og studier av planter er andre vanlige temaer i bildene hans. Disse preges gjerne av motivmessige forenklinger og strenge linjeformer.Callahan, som var selvlært, viet en stor del av sin tid til undervisning i fotografi, blant annet ved Illinois Institute of Technology. To billedsamlinger, Water's Edge og Harry Callahan: Color 1945–1980, ble utgitt 1980. Les mer i Store norske leksikon fotografi